open-index/open-wikipedia-markdown huggingface dataset:
2995 Ταρατούτα

Η **Ταρατούτα** (*Taratuta*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής συγγραφεως Ευγενίας Αλεξ. Ταρατούτα (Евгения Александровна Таратута, 1912–2005).

## Φυσικά χαρακτηριστικά
Η μέση διάμετρος της Ταρατούτα εκτιμάται σε 16,59 ± 1,2 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,070 ± 0,011. Η Ταρατούτα περιστρέφεται γύρω από τον εαυτό της πιθανώς μία φορά κάθε 6,6 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ταρατουτα
Στράττις ο Αθηναίος

Ο **Στράττις**, που άκμασε περί το 420 &ndash; 390 π.Χ., ήταν αρχαίος Έλληνας δραματικός ποιητής της «μέσης» αττικής κωμωδίας. Πρέπει να άρχισε να παρουσιάζει έργα κατά την 92η Ολυμπιάδα, δηλαδή το 412 π.Χ. ή αργότερα. Υπήρξε σύγχρονος του Σαννυρίωνος και του Φιλυλλίου, οι οποίοι καυτηριάζονται σε σωζόμενα αποσπάσματα των έργων του. 

Αναφέρονται από το Λεξικό του Σούδα 14 η 15 κωμωδίες του, υπό τους τίτλους:

* *Αγαθοί, ήτοι αργυρίου αφανισμός*
* *Ανθρωπορέστης*
* *Αταλάντη*
* *Ιφιγέρων*
* *Καλλιπίδης*
* *[[Κινησίας]]*
* *Λημνομέδων*
* *Μακεδόνες ή Παυσανίας*
* *Μήδεια*
* *Τρωίλος*
* *Φιλοκτήτης*
* *Φοίνισσαι*
* *Χρύσιππος*
* *Ψυχασταί*

Ο παραπάνω κατάλογος δεν είναι πλήρης, αφού άλλοι συγγραφείς μνημονεύουν άλλα 4 έργα:

* *Ζώπυρος Περικαιόμενος*
* *Μυρμιδόνες*
* *Ποτάμιοι*
* *Πυτισός*

Σύμφωνα με τον Σχολιαστή του Αριστοφάνους, το *Ποτάμιοι* παρουσιάσθηκε πριν τις *[[Εκκλησιάζουσες]]*, δηλαδή πριν το 392 π.Χ.. Από την άλλη, στον *Ανθρωπορέστη* ο Στράττις επιτίθεται στον Ηγήλοχο, τον ηθοποιό που έπαιζε στον *[[Ορέστης (τραγωδία)|Ορέστη]]* του Ευριπίδη. Επομένως, ο *Ανθρωπορέστης* πρέπει να γράφηκε μετά το 408 π.Χ.. Ο Στράττις πρέπει να παρουσίαζε έργο του στο τέλος της 99ης Ολυμπιάδας, δηλαδή το 380 π.Χ., όταν καυτηρίασε τον Ισοκράτη για την προτίμησή του προς την πολύ νεότερή του Λαγίσκη.

Στον *[[Κινησίας|Κινησία]]* ο Στράττις διακωμωδούσε τη σκελετική μορφή του ομώνυμου διθυραμβοποιού, ενώ στο έργο *Μακεδόνες ή Παυσανίας* αναφερόταν στη διαμονή του Αγάθωνα και του φίλου του Παυσανία στην αυλή του βασιλιά Αρχελάου της Μακεδονίας.

Κανένα έργο από όσα έγραψε ο Στράττις δεν διασώθηκε ολόκληρο, αλλά σώθηκαν αποσπάσματα.
## Παραπομπές


## Πηγές
* Bergk, *Reliq. Com. Att. Ant.* σσ. 284, 285
* *Νέα Ελληνική Εγκυκλοπαίδεια* «Χάρη Πάτση», τόμος 21, σελ. 99

Στραττις
Στραττις
Κατηγορία:Ποιητές Παλαιάς Κωμωδίας
2992 Βόντελ

Ο **Βόντελ (Vondel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,29. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Ολλανδού συγγραφέα Γιόστ βαν ντεν Βόντελ.

## Φυσικά χαρακτηριστικά
Τα φυσικά χαρακτηριστικά του Βόντελ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βοντελ
2991 Μπίλμπο

μικρογραφία|3D μοντέλο του αστεροειδούς 2991 Μπίλμπο
Ο **Μπίλμπο (Bilbo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1982 από τον Αμερικανό αστρονόμο Μάρτιν Βατ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το όνομα του Μπίλμπο Μπάγκινς, ήρωα του φανταστικού μυθιστορήματος του Τόλκιν *«[[Το Χόμπιτ]]»*.

## Φυσικά χαρακτηριστικά
Τα κυρίως φυσικά χαρακτηριστικά του Μπίλμπο είναι άγνωστα. Ο Μπίλμπο περιστρέφεται γύρω από τον εαυτό του μία φορά κάθε 4 ώρες 3 λεπτά και 49 δευτερόλεπτα (Higgins 2011).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπιλμπο
Άλμπερτ Μαρτ

Ο **Άλμπερτ Μαρτ** (, 5 Μαΐου 1828 – 6 Αυγούστου 1897) ήταν Γερμανός αστρονόμος που σταδιοδρόμησε στην Αγγλία και στην Ιρλανδία.
## Βιογραφία
Ο Μαρτ γεννήθηκε στο Κόλμπεργκ της Δυτικής Πομερανίας (σήμερα ανήκει στην Πολωνία) και αρχικώς μελέτησε θεολογία στο Πανεπιστήμιο του Βερολίνου. Το ενδιαφέρον του για τα μαθηματικά και την αστρονομία τον ώθησε να συνεχίσει με σπουδές αστρονομίας στο Καίνιξμπεργκ υπό τον Κρίστιαν Άουγκουστ Φρίντριχ Πέτερς.

Το 1853 μετανάστευσε στην Αγγλία για να εργασθεί για τον Τζωρτζ Μπίσοπ, έναν πλούσιο έμπορο και ερασιτέχνη αστρονόμο. Επίσης παρατήρησε στη Μάλτα ως βοηθός του Ουίλιαμ Λάσελ και ανεκάλυψε περί τα 600 νεφελώματα. Παρατηρώντας από το Λονδίνο το 1854, ο Μαρτ ανεκάλυψε και έναν από τους πρώτους αστεροειδείς, τον 29 Αμφιτρίτη (το όνομα επιλέχθηκε από τον Μπίσοπ). Συνέταξε εφημερίδες σωμάτων του Ηλιακού Συστήματος και πραγματοποίησε υπολογισμούς διαβάσεων πλανητών όπως αυτές φαίνονται από άλλους πλανήτες, προβλέποντας π.χ. διαβάσεις της Γης όπως θα παρατηρούνταν από τον Άρη.

Ο Μαρτ εργάσθηκε επίσης στο Αστεροσκοπείο Μαρκρή στην Ιρλανδία, όπου υπήρξε ο δεύτερος διευθυντής που διορίσθηκε κατά τη δεύτερη περίοδο της λειτουργίας του. Επέστρεψε στην πατρίδα του για τα τελευταία χρόνια της ζωής του και απεβίωσε στη Χαϊδελβέργη.

## Ονομάσθηκαν προς τιμή του
* Ο μικρός κρατήρας Μαρτ στο νότιο ημισφαίριο της Σελήνης
* Ο κρατήρας Μαρτ στον πλανήτη Άρη

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Βουπρενορφίνη

Η **βουπρενορφίνη** είναι ημισυνθετικό οπιοειδές το οποίο χρησιμοποιείται για την θεραπευτική υποκατάσταση των οπιοειδών, ιδίως της ηρωίνης, και την αντιμετώπιση του συνδρόμου στέρησης των οπιοειδών σε μεγάλες δόσεις, με περίπου τα ίδια αποτελέσματα με τη μεθαδόνη, καθώς και ως μέτρια ισχυρό αναλγητικό σε μικρότερες δόσεις για την αντιμετώπιση του χρόνιου πόνου. Η βουπρενορφίνη άρχισε αν χρησιμοποιείται ως αναλγητικό τη δεκαετία του 1980. Η χρήση της σε θεραπείες υποκατάστασης εγκρίθηκε το 2002 στις Ηνωμένες Πολιτείες από το FDA και το 2006 στην Ευρωπαϊκή Ένωση. Η χορήγηση του φαρμάκου γίνεται συνήθως σε υπογλώσσια ταμπλέτα. Η βουπρενορφίνη, σε αντίθεση με άλλα οπιοειδή, όταν λαμβάνεται δεν προκαλεί ευφορία. Προσδένεται αγωνιστικά/ανταγωνιστικά στους υποδοχείς των οπιοειδών μ και κ στον εγκέφαλο και έχει διάρκεια δράσης έως και 72 ώρες, περισσότερο δηλαδή από τη μεθαδόνη. Το στερητικό σύνδρομο της βουπρενορφίνης είναι ήπιο με αποτέλεσμα να είναι πιο εύκολο να γίνει αποτοξίνωση σε σχέση με τη μεθαδόνη. Παρενέργειες περιλαμβάνουν ναυτία και εμετούς, ζάλη, πονοκέφαλο, αμνησία, εφίδρωση, ξηροστομία, ορθοστατική υπόταση, σεξουαλική δυσλειτουργία, ανορεξία και κατακράτηση ούρων. Επηρεάζει το ΚΝΣ λιγότερο σε σχέση με τη μορφίνη.

## Παραπομπές


Κατηγορία:Οπιοειδή
Κατηγορία:Αναλγητικά
Κατηγορία:Κυκλοπροπάνια
Κατηγορία:Ευφορικά
Η εύθυμη χήρα

***Η εύθυμη χήρα*** (στα γερμανικά: *Die lustige Witwe*) είναι ιδιαίτερα επιτυχημένη οπερέτα του Αυστροούγγρου συνθέτη Φραντς Λέχαρ που παίχτηκε πρώτη φορά το 1905 (παγκόσμια πρεμιέρα στις 3 Δεκεμβρίου 1905), τα λιμπρέτα της οποίας έγραψαν οι Βικτόρ Λεόν (Viktor Léon) και Λεό Στάιν (Leo Stein), με βάση την φαρσοκωμωδία του 1861 *L'attaché d'ambassade* («Ο ακόλουθος της πρεσβείας») του Γάλλου συγγραφέα Ανρί Μεϊλάκ (Henri Meilhac), και από τότε παίζεται τακτικά σε όπερες σε όλο τον κόσμο.

## Υπόθεση
*Η εύθυμη χήρα* είναι οπερέτα η υπόθεση της οποίας ξεκινά από ένα φανταστικό κρατίδιο, το Ποντεβέντρο (κάποιο «βαλκανογερμανικό» πριγκιπάτο), όπου ένας βαθύπλουτος νυμφεύεται μια νεαρή κοπέλα, τη Χάννα. Όταν πεθαίνει, η χήρα Χάννα, ως κληρονόμος της περιουσίας, πηγαίνει στο Παρίσι για να ζήσει μια μεγάλη ζωή. Ο αρχηγός του φανταστικού κρατιδίου δυσανασχετεί με την προοπτική να φύγει και να πάρει μαζί της την τεράστια περιουσία, ερωτευόμενη μάλιστα και κάποιον Γάλλο. Έτσι, αναθέτει σε έναν νεαρό ακόλουθο της πρεσβείας, τον κόμη Ντανίλο Ντανίλοβιτς, να κατακτήσει τη χήρα και να παντρευτούν, προκειμένου η περιουσία να μείνει στη χώρα του.

## Παραπομπές


## Πηγές
* Curt Riess: «Η ιστορία μιας κλασικής οπερέττας: *Η* ε*ύθυμη χήρα*», *[[Ιστορία Εικονογραφημένη]]*, τεύχος 73 (Ιούλιος 1974), σσ. 40-43

Ευθυμη χηρα, Η
Σουλεϊμανίγια

thumb|250px|Μερική άποψη της Σουλεϊμανίγια
Η **Σουλεϊμανίγια** (αραβικά:  السليمانية, κουρδικά: سلێمانی / *Silêmanî*) είναι πόλη στο Ιρακινό Κουρδιστάν, πρωτεύουσα του κυβερνείου Σουλεϊμανίγια. Η πόλη υπολογίζεται ότι έχει 725.000 κατοίκους. Η πόλη βρίσκεται στο βορειοανατολικό Ιράκ και περιβάλλεται από οροσειρές και λόφους και έχει ημι-ερημικό κλίμα.
## Ιστορία
Η σημερινή πόλη ιδρύθηκε το 1784 από τον Ιμπραήμ Πασά Μπαμπάν, ο οποίος κυβερνούσε την περιοχή του Κουρδιστάν, και την όρισε πρωτεύουσα του οίκου Μπαμπάν. Ο Ιμπραήμ Πασάς έδωσε στη πόλη το όνομα του πατέρα του, Σουλεϊμάν Πασά. Παρέμεινε πρωτεύουσα των Μπαμπάν μέχρι το 1850. 
## Οικονομία
Σήμερα η Σουλεϊμανίγια είναι σημαντικό αγροτικό κέντρο, παράγοντας κυρίως σιτάρι, ενώ διαθέτει μικρά εργοστάσια παραγωγής οικοδομικών υλικών, τα οποία τροφοδοτούν την οικοδομική δραστηριότητα στη πόλη. Επίσης έχει αναδειχθεί μετά το 2003 ως τουριστικός προορισμός εγχώριου τουρισμού.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Νήσος Μακουάρι

Η **νήσος Μακουάρι** (αγγλικά: *Macquarie Island*) είναι νησί στο νοτιοδυτικό Ειρηνικό Ωκεανό, περίπου στο μέσο της απόστασης ανάμεσα στη Νέα Ζηλανδία και την Ανταρκτική. Το νησί ανήκει στη Τασμανία (Αυστραλία), από το 1900 και από το 1997 αποτελεί μνημείο παγκόσμιας κληρονομιάς της UNESCO. Το νησί αποτελεί το τμήμα της ράχης Μακουάρι που βρίσκεται πάνω από την επιφάνεια της θάλασσας, η οποία ανυψώθηκε από τη σύγκλιση της ινδοαυστραλιανής τεκτονικής πλάκας με αυτή του Ειρηνικού. Αποτελεί το μόνο σημείο στη Γη που ο μανδύας της γης είναι εκτεθειμένος στην επιφάνεια. Το νησί είναι μακρόστενο με μήκος 34 χιλιόμετρα και πλάτος 5. Ανακαλύφθηκε το 1810 από τον Φρέντερικ Χασσελμπόροου. Στο νησί κατά την εποχή της αναπαραγωγής βρίσκεται όλος ο πληθυσμός βασιλικών πιγκουίνων. Η Αυστραλία διατηρεί ερευνητικό σταθμό στο νησί από το 1948.

## Εικόνες

Macquarie station, Macquarie Island.JPG|Το βόρειο άκρο του νησιού, όπου βρίσκεται ο ερευνητικός σταθμός
MacquarieIsland7.JPG|Ακτή του νησιού


## Παραπομπές


Κατηγορία:Νησιά της Αυστραλίας
Κατηγορία:Μνημεία Παγκόσμιας Κληρονομιάς στην Αυστραλία
Γκουαΐτα

Ο **Γκουαΐτα** είναι ένας από τους τρεις πύργους που επιβλέπουν την πόλη του Αγίου Μαρίνου, την πρωτεύουσα του Αγίου Μαρίνου. Οι άλλοι δύο είναι ο Ντε Λα Φράττα και ο Μοντάλε.

## Φρούριο Γκουαΐτα
Το Φρούριο Γκουαΐτα είναι ο παλαιότερος από τους τρεις πύργους που έχουν χτιστεί επί του Μόντε Τιτάνο, καθώς και ο πλέον γνωστός. Χτίστηκε κατά τον 11ο αιώνα και χρησίμευσε για σύντομο χρονικό διάστημα ως φυλακή. Είναι ένας από τους τρεις πύργους που αναπαριστώνται τόσο στην εθνική σημαία όσο και το εθνόσημο του Αγίου Μαρίνου.  Ο Άγιος Μαρίνος έχει, επίσης, ένα τοπικό γλυκό το οποίο λέγεται *[[Λα τόρτα ντι τρέι μόντι]]* (Κέικ των Τριών Βουνών/Πύργων), ενώ αποτελεί και χαρακτηριστικό στοιχείο της περιοχής, με το περιεχόμενό του να είναι βάση βάφλας με επικάλυψη σοκολάτας.

## Δείτε επίσης
*Τσέστα (2ος πύργος)
*Μοντάλε (3ος πύργος)
*Τρεις Πύργοι του Αγίου Μαρίνου

## Παραπομπές


## Εξωτερικοί σύνδεσμοι
* 

Κατηγορία:Άγιος Μαρίνος
Σιμωνίδης ο γενεαλόγος

**Σιμωνίδης ο γενεαλόγος** ή **Σιμωνίδης ο Κείος** ονομαζόταν αρχαίος έλληνας συγγραφέας και ποιητής από την Κέα, ο οποίος είχε γράψει τουλάχιστον επτά βιβλία. Τα βιβλία του δεν σώζονται και υπάρχουν μόνο θραύσματα από αυτά τα οποία έχουν διασωθεί σε μεταγενέστερα έργα.

Οι περισσότερες πληροφορίες που έχουμε για τη ζωή του προέρχονται από τον Σούδα και αναφέρουν ότι ήταν εγγονός του λυρικού ποιητή Σιμωνίδη του Κείου από τη μεριά της κόρης του, ότι  γεννήθηκε πριν τον Πελοποννησιακό πόλεμο, (δηλαδή πριν το 431 π.Χ.) και ότι έγραψε τρία βιβλία που στο Σούδα ονομάζονται «Γενεαλογία» και τρία με τίτλο «Ευρήματα». Επιπλέον, στα σχόλια του Απολλώνιου του Ρόδιου αναφέρεται και έργο του με τίτλο «Σύμμικτα».

Η πληροφορία από τον Σούδα ότι ήταν εγγονός του ομώνυμου ποιητή Σιμωνίδη του Κείου, επιβεβαιώνεται επιγραφικά από το Πάριο χρονικό στο οποίο ο παππούς του, ποιητής, χαρακτηρίζεται με βάση τον εγγονό του, επίσης ποιητή («Σιμωνίδης ὁ Σιμωνίδου πάππος τοῦ ποιητοῦ, ποιητὴς ὢν καὶ αὐτός»). Ο παππούς του τοποθετείται από το Πάριο χρονικό που αναφέρει ότι νίκησε στην Αθήνα (ποιητικούς αγώνες) στα χρόνια του επώνυμου άρχοντα Φιλοκράτους (το 485 π.Χ.), αλλά και στα χρόνια του Αδειμάντου (το 477 π.Χ.) και τέλος αναφέρεται ότι πέθανε σε ηλικία 88 ετών στα χρόνια του άρχοντα Θεαγενίδη (το 468 π.Χ.).

Θραύσματα του έργου του σώζονται σε μεταγενέστερα έργα:
*Στο Μέγα Ετυμολογικόν (479,47) αλλά και στον Ιωάννη Τζέτζη (Εις Λυκόφωνα, Αλεξ, 355) όπου αναφέρεται «φησί δε ο γενεαλόγος Σιμωνίδης», σχετικά με την ιστορία της Ιτωνίας Αθηνάς και την Ιοδάμας, θυγατέρων του Ίτωνος
*Στα σχόλια του Απολλώνιου του Ρόδιου 2856-72b όπου αναφέρεται «και Σιμωνίδης ο γενεαλόγος ομοίως τω Απολλωνίω γενεαλογεί», για τη γενεαλογία του Σαμίου του Αγκαίου
*Στα σχόλια του Απολλώνιου του Ρόδιου Α.763 όπου αναφέρεται «ως φησί Σιμονίδης εν Συμμίκτοις» σχετικά με τον Μυνήιο τον Ιώλκιο

## Αναφορές

Κατηγορία:Αρχαίοι Έλληνες συγγραφείς
Καντόνι της Βέρνης

Το **Καντόνι της Βέρνης** (Γερμανικά: *Kanton Bern*, Γαλλικά: *Canton de Berne*) είναι το δεύτερο μεγαλύτερο από τα 26 Ελβετικά καντόνια, τόσο σε έκταση όσο και σε πληθυσμό. Βρίσκεται στη κεντροδυτική Ελβετία και συνορεύει προς βορρά με τα καντόνια Ιούρα και Σόλοτουρν, στα δυτικά με τα καντόνια Νεσατέλ, Φριμπούρ και Βω, στα νότια με το Καντόνι του Βαλαί και στα ανατολικά με τα καντόνια Ούρι, Νίντβαλντεν, Όμπβαλντεν, Λουκέρνης και Άαργκαου.

Η Βέρνη εντάχθηκε στην Ελβετική Συνομοσπονδία το 1353. Ως την άλωση από τον γαλλικό στρατό του Ναπολέοντα το 1798 αποτελούσε την ισχυρότερη πόλη-κράτος βορείως των Άλπεων. Μεταξύ 1803 και 1813 ήταν ένα από τα έξι «διευθυντικά» καντόνια της από τον Ναπολέοντα υπαγορευμένης Ελβετικής Συνομοσπονδίας, μετά την απόσυρση των στρατευμάτων του το 1802.

Το καντόνι της Βέρνης είναι δίγλωσσο, με επίσημες γλώσσες τα Γερμανικά και τα Γαλλικά. Έχει έκταση 5,959.44 τ.χλμ. και πληθυσμό 992.617 κατοίκους (31 Δεκεμβρίου 2012). Το 2007, ο πληθυσμός περιελάμβανε 119.930 (ή 12,45%) αλλοδαπούς. Η Βέρνη διαιρείται σε 5 περιοχές, 10 επαρχίες και 388 δήμους. Η πρωτεύουσα του καντονίου και επίσης η ομοσπονδιακή πρωτεύουσα της Ελβετίας, είναι η Βέρνη.

Το μεγαλύτερο μέρος του πληθυσμού του καντονίου είναι Προτεστάντες (το 67%, το 2000), και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία (Καλβινιστές), η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.

Ο τουρισμός είναι η κύρια πηγή εισοδήματος του καντονίου. Άλλοι σημαντικοί τομείς είναι η γεωργία, η κτηνοτροφία, η τυροκομία και η παραγωγή υδροηλεκτρικής ενέργειας.

Το Μεγάλο Συμβούλιο της Βέρνης (Γερμανικά: *Grosser Rat*, Γαλλικά: *Grand conseil*) είναι το κοινοβούλιο του καντονίου της Βέρνης. Αποτελείται από 160 αντιπροσώπους, που εκλέγονται με αναλογική εκπροσώπηση για τετραετή θητεία. Το γαλλόφωνο τμήμα του καντονιού στην περιοχή του *[[Οροσειρά του Ιούρα|Ιούρα]] της Βέρνης* (*γερμ.* Μπέρνερ Γιούρα, *γαλλ.* Ζουρά Μπερνουά) έχει 12 θέσεις εγγυημένες, ενώ η γαλλόφωνη μειονότητα της δίγλωσσης επαρχίας του Ζέλαντ (εκλογική περιφέρεια Ζέλαντ/Μπιλ) όσες θέσεις της αναλογούν πληθυσμιακά.

## Αθλητισμός


Αρχείο:Rathaus Bern - Session des Grossen Rates.jpg|Το Μεγάλο Συμβούλιο, το κοινοβούλιο του καντονίου της Βέρνης. 
Αρχείο:Bern luftaufnahme.png|Η παλιά πόλη της Βέρνης.
Αρχείο:Stadedesuiss2.jpg|Tο Σταντ ντε Σουίς, η έδρα της Γιανγκ Μπόις.
|


## Παραπομπές


## Εξωτερικοί σύνδεσμοι

*Επίσημη ιστοσελίδα 

Βερνη
Κατηγορία:Βέρνη
Hey Good Lookin'

Το **Hey Good Lookin**' είναι ένα τραγούδι το οποίο δημιουργήθηκε και ηχογραφήθηκε από τον Αμερικανό τραγουδιστή Hank Williams, σαν μία παραλλαγή από το ομώνυμο τραγούδι του Cole Porter, σε ίδιους στίχους και παρόμοια μελωδία. Το τραγούδι του Cole Porter κυκλοφόρησε το 1942. Το τραγούδι του Williams συμπεριλήφθηκε και στο Grammy Hall of Fame το 2001. Από το 1951 το τραγούδι έχει ηχογραφηθεί από πολλούς άλλους καλλιτέχνες.

Το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

## Παραπομπές



Κατηγορία:Τραγούδια του 1942
Κατηγορία:Singles του 1992
Κατηγορία:Singles του 2004
Κατηγορία:Singles του 1951
Κυρία Αρσενία σ' αγαπώ

Το **Κυρία Αρσενία σ' αγαπώ** ήταν ο τίτλος μιας ελληνικής κωμικής τηλεοπτικής σειράς, η οποία προβλήθηκε από την ΕΡΤ στις αρχές του 1983, φυσικά έγχρωμη.

## Παραγωγή

Το σενάριο και η σκηνοθεσία της σειράς, είχε αναλάβει ο Παύλος Μάτεσις. Το πρώτο επεισόδιο προβλήθηκε στις 9 Ιανουαρίου 1983, ενώ στις 13 Φεβρουαρίου η σειρά διακόπηκε απότομα, λόγω κυβερνητικής παρέμβασης όταν είχε μόλις παιχτεί το 6ο επεισόδιο από τα 13 που είχαν προγραμματιστεί να μεταδοθούν. Η παραγωγή έγινε από την εταιρεία ΑΣΟΣ TV. Έπαιξαν οι ηθοποιοί:

* Χρυσούλα Διαβάτη
* Ντόρα Σιμοπούλου
* Νεφέλη Ορφανού
* Νατάσα Τσακαρισιάνου
* Νίκος Γαλιάτσος
* Κώστας Κοντογιάννης
* Τόλης Πολάτος
* Μαρία Νίκα
* Μαρίνα Αγγελίδου
* Πάρις Κατσίβελος
* Ρενάτα Παπακώστα
* Τζέσυ Παπουτσή

## Κυβερνητική παρέμβαση και διακοπή

Το θέμα της σειράς, που ήταν ο έρωτας μιας χήρας, της κυρίας Αρσενίας, που είχε ρόλο προξενήτρας, με ένα νεαρό κατά πολύ μικρότερό της, ο οποίος της κάνει πρόταση γάμου, προκάλεσε την έντονη αντίδραση της Ένωσης Γυναικών Ελλάδος, Μάλιστα η Πρόεδρος της ΕΓΕ, Μαργαρίτα Παπανδρέου (σύζυγος του τότε πρωθυπουργού Ανδρέα Παπανδρέου), ζήτησε από τον τότε (1981 - 1984) Διευθυντή της ΕΡΤ Βασίλη Βασιλικό να σταματήσει άμεσα η προβολή της σειράς αυτής, καθώς όπως υποστήριζε, γελοιοποιούσε το «Γυναικείο Κίνημα», καθώς παρουσίαζε τις γυναίκες σαν «αλλοπρόσαλλα, υστερικά και γελοία όντα».

Ο Βασιλικός τότε, ένα βράδυ τηλεφώνησε στον Παύλο Μάτεσι και του είπε πως η σειρά έπρεπε να διακοπεί άμεσα, όμως αυτός αρνήθηκε και, τότε αιφνιδίως, μετά την προβολή και του 6ου επεισοδίου, το βράδυ της Κυριακής 13 Φεβρουαρίου 1983, η σειρά κόπηκε και δεν ξαναπροβλήθηκε. Μάλιστα 1 χρόνο μετά, στις 4 Απριλίου 1984, η σειρά διαγράφηκε, με σκοπό να μην υπάρξει ποτέ επαναπροβολή. Ως αποτέλεσμα, δεν διασώζεται στο Αρχείο της ΕΡΤ, κάτι σπάνιο για έγχρωμη σειρά, καθώς σχεδόν όλες οι έγχρωμες της κρατικής τηλεόρασης έχουν διασωθεί.

## Αναφορές


Κατηγορία:Τηλεοπτικές σειρές ΕΡΤ
Κατηγορία:Ελληνικές κωμικές τηλεοπτικές σειρές
Ανάβρα Καρδίτσας

Η **Ανάβρα** (παλαιότερα γνωστή ως **Ταμάσι** ή **Τσαμάσι**) είναι χωριό του δήμου Σοφάδων στον νομό Καρδίτσας.

## Ιστορία
Ιστορικά είναι γνωστό ως **Ταμάσι** λόγω της Συνθήκης του Ταμασίου, με την οποία η περιοχή των Αγράφων απέκτησε καθεστώς αυτονομίας κατά την περίοδο της Τουρκοκρατίας. Την περίοδο 1906-1907 εγκαταστάθηκαν στον οικισμό Έλληνες πρόσφυγες από την περιοχή της Ανατολικής Ρωμυλίας. Το χωριό μετονομάστηκε σε Ανάβρα το 1927.

Διοικητικά ανήκει στην Τοπική Κοινότητα Ανάβρας της Δημοτικής Ενότητας Ταμασίου του Δήμου Σοφάδων της Π.Ε. Καρδίτσας, ενώ με το Πρόγραμμα Καποδίστριας υπαγόταν στον Δήμο Ταμασίου, έως την 31η Δεκεμβρίου 2010.

Στο χωριό δραστηριοποιούνται οι παρακάτω σύλλογοι:

Μορφωτικός, Εκπολιτιστικός Σύλλογος Ανάβρας «Ο ΜΕΓΑΣ ΑΛΕΞΑΝΔΡΟΣ»

Αθλητικός Σύλλογος Κένταυρος Ανάβρας καθώς και πολλοί άλλοι....

Υπάρχει επίσης η ποδοσφαιρική ομάδα Κένταυρος Ανάβρας. 
## Δημογραφικά Στοιχεία

## Παραπομπές


## Εξωτερικοί σύνδεσμοι
* eeta.gr-Διοικητικές μεταβολές Ανάβρας Καρδίτσας

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Seven Lives Many Faces

Το **Seven Lives Many Faces** είναι το 7ο στούντιο άλμπουμ των **[[Enigma (μουσικό σχήμα)|Enigma]]** που κυκλοφόρησε στις 19 Σεπτεμβρίου 2008.

## Λίστα τραγουδιών
#	"Encounters"   
# 	"Seven Lives"  	 
# 	"Touchness"  	 
# 	"The Same Parents"  	 
# 	"Fata Morgana"  	 
# 	"Hell's Heaven"  	 
# 	"La Puerta del Cielo"  	 
# 	"Distorted Love"  	 
# 	"Je t'aime Till My Dying Day"  	 
#      "Déjà Vu"   
#      "Between Generations"  	 
#  	"The Language of Sound"

Κατηγορία:Δισκογραφία των Enigma
Κατηγορία:Άλμπουμ του 2008
Κλαρέττα Πετάτσι

Η **Κλαρέττα Πετάτσι** (*Clara Petacci*, 28 Φεβρουαρίου 1912 - 28 Απριλίου 1945) ήταν ερωμένη του Μπενίτο Μουσολίνι

## Βίος
Η **Κλαρέττα Πετάτσι** γεννήθηκε στις 28 Φεβρουαρίου του 1912. Υπήρξε ερωμένη του Μπενίτο Μουσολίνι. Στις 28 Απριλίου του 1945 εκτελέστηκε μαζί με 16 ακόμα άτομα από Ιταλούς αντάρτες και στις 28 του ίδιου μήνα τα σώματά τους κρεμάστηκαν σε δημόσια θέα στο Πιατσάλε Λορέτο (Piazzale Loreto) στο Μιλάνο για διαπόμπευση. Τα πτώματά τους τάφηκαν μετά από πολύ καιρό.

## Στον κινηματογράφο
Το 1984 γυρίστηκε κινηματογραφική ταινία με θέμα τη σχέση της με τον Ιταλό δικτάτορα με πρωταγωνίστρια την ηθοποιό Κλαούντια Καρντινάλε

## Παραπομπές


## Πηγές
* Ανώνυμος, «Ντοκουμέντο: Κλάρα Πετάτσι. Τί λένε η σύζυγος και ο γιος του Μουσσολίνι», Ιστορία Εικονογραφημένη, τχ.75 (Σεπτέμβριος 1974), σελ. 120 - 125]
* Mussolini & Italy http://cidc.library.cornell.edu/dof/italy/italy.htm

## Εξωτερικοί σύνδεσμοι
* 
* The Executions of Benito Mussolini and Clara Petacci http://www.youtube.com/watch?v=Vel-OeI_bgk

Κατηγορία:Ιταλοί του Β΄ Παγκοσμίου Πολέμου
Λίμνη Μπαλκάς

Η **λίμνη Μπαλκάς** (καζακικά: Балқаш Көлі *Μπαλκάς Κοέπι*, ρωσικά: Озеро Балхаш *Οζέρο Μπαλχάς*) είναι μεγάλη λίμνη στο Καζακστάν, κεντρική Ασία. Με έκταση 18.428 χλμ² είναι η 13η μεγαλύτερη ηπειρωτική λίμνη στο κόσμο. Η λεκάνη απορροής της λίμνης βρίσκεται τόσο στο Καζακστάν όσο και στην Κίνα, ενώ ένα μικρό της μέρος βρίσκεται στην Κιργιζία. Η έκταση της λίμνης δεν είναι σταθερή και όπως η Αράλη συρρικνώνεται επειδή το νερό των ποταμών που εκβάλουν στη λίμνη χρησιμοποιείται για άρδευση.

Η λίμνη έχει σχήμα μηνίσκου και αποτελείται από δύο μέρη που ενώνονται με ένα στενό. Το δυτικό τμήμα έχει γλυκό νερό και το ανατολικό αλμυρό. Επίσης το ανατολικό τμήμα είναι κατά μέσο όρο βαθύτερο από το δυτικό. Η λίμνη τροφοδοτείται από εφτά ποτάμια από τα οποία το μεγαλύτερο είναι ο ποταμός Ιλί, ενώ ο ποταμός Καρατάλ έχει τόσο υπόγεια όσο και υπέργεια παροχή νερού. Η λίμνη καταλαμβάνει ένα τεκτονικό βύθισμα. Η επιφάνειά της βρίσκεται 340 μέτρα πάνω από την επιφάνεια της θάλασσας και έχει μέγιστο βάθος 26 μέτρα. Η λίμνη παγώνει από τα τέλη Νοεμβρίου μέχρι τις αρχές Απριλίου. Στις όχθες της λίμνης βρίσκεται η πόλη Μπαλκάς, με 65.000 κατοίκους.

## Παραπομπές


Κατηγορία:Λίμνες του Καζακστάν
Κατηγορία:Αλμυρές λίμνες
Ψηφίο ελέγχου

Το **ψηφίο ελέγχου** (ή κωδικός ελέγχου) είναι ένα μοναδικό ψηφίο γράμμα ή, σπανιότερα, σύνολο αλφαριθμητικών στοιχείων που προστίθενται συνήθως στο τέλος μιας συμβολοσειράς (σύνολο γραμμάτων και αριθμητικών ψηφίων) με σκοπό να εντοπίζονται σφάλματα που προκαλούνται κατά τη μεταφορά της ή την πληκτρολόγησή της.

## Σκοπός
Διάφοροι αλγόριθμοι χρησιμοποιούνται για τη δημιουργία του ψηφίου ελέγχου. Οι περισσότεροι από αυτούς χρησιμεύουν για να εντοπίσουν τα σφάλματα που δημιουργούνται από ανθρώπινο λάθος.

Για τη δημιουργία του ψηφίου ελέγχου χρησιμοποιείται πάντα κάποιος προκαθορισμένος αλγόριθμος ο οποίος υπολογίζει το ψηφίο ελέγχου από όλα τα υπάρχοντα ήδη γράμματα και αριθμούς. Τα ηλεκτρονικά προγράμματα υπολογίζουν ποιο ψηφίο έπρεπε να χρησιμοποιηθεί και ελέγχουν αν στη θέση του ψηφίου ελέγχου βρίσκεται το σωστό. Για παράδειγμα στον Αριθμό Φορολογικού Μητρώου το τελευταίο ψηφίο είναι ψηφίο ελέγχου. Τα προγράμματα, χρησιμοποιώντας τα πρώτα 8 ψηφία, υπολογίζουν το ψηφίο που θα έπρεπε να υπάρχει στο τέλος και αν διαφέρει, εμφανίζουν μήνυμα σφάλματος.

Τα ψηφία ελέγχου αποτελούν μια υποπερίπτωση των συναρτήσεων κατατεμαχισμού.

## Αποτελεσματικότητα και αξιοπιστία
Τις περισσότερες φορές το ψηφίο ελέγχου δεν μας δείχνει αν η συμβολοσειρά είναι έγκυρη ούτε μπορεί να χρησιμοποιηθεί για τη διόρθωση της συμβολοσειράς. Χαρακτηριστικό παράδειγμα είναι ότι υπάρχουν πολλοί Α.Φ.Μ. που έχουν ίδιο ψηφίο ελέγχου π.χ. το 1 (δηλαδή τελειώνουν σε 1).

## Αλγόριθμοι
Για την παραγωγή των ψηφίων ελέγχου συμβολοσειρών διαφορετικής χρήσης χρησιμοποιούνται διαφορετικοί αλγόριθμοι. Πολλές φορές ο αλγόριθμος εξαρτάται από την πεδίο χρησιμοποίησης της συμβολοσειράς.

Οι περισσότεροι απλοϊκοί αλγόριθμοι χρησιμοποιούνται για την άμεση αντιμετώπιση απλών σφαλμάτων πληκτρολόγησης.

Πολλές φορές οι αλγόριθμοι επιλέγονται με βάση τη δυνατότητά τους να μπορεί να επεκταθεί το εύρος της συμβολοσειράς χωρίς να χρειάζεται επανυπολογισμός νέου ψηφίου ελέγχου. Αυτό σημαίνει ότι θα πρέπει το ψηφίο ελέγχου να παραμένει το ίδιο, αν προστεθούν μηδενικά στην αρχή της συμβολοσειράς στην οποία χρησιμοποιούνται. Παράδειγμα τέτοιου αλγορίθμου είναι ο Α.Φ.Μ. Στην αρχή υπήρχαν οκταψήφιοι αριθμοί φορολογικού μητρώου και αργότερα επεκτάθηκαν σε εννιαψήφιους. Οι κάτοχοι των παλαιότερων Α.Φ.Μ. πρόσθεταν απλώς το ψηφίο μηδέν στην αρχή. Με αυτόν τον τρόπο το εύρος των αριθμών αυξήθηκε από επταψήφιο (από 0 μέχρι 9.999.999 και 1 ψηφίο ελέγχου) σε οκταψήφιο (από 0 μέχρι 99.999.999 και ένα ψηφίο ελέγχου).

Το πιο γνωστό ψηφίο ελέγχου στους υπολογιστές είναι το λεγόμενο "ψηφίο ισοτιμίας" (parity bit). Χρησιμοποιείται κατά κόρον για να ελεγχθεί, σε πρώτη φάση, η αξιοπιστία (ή αναξιοπιστία αν θέλετε) ενός byte. Αθροίζουμε τα bit που είναι μονάδες και αν το άθροισμα είναι μονός αριθμός τότε το ψηφίο ελέγχου θα είναι το ένα, αλλιώς το μηδέν.

## Παραπομπές



Κατηγορία:Αποσφαλμάτωση
Μεγάλο νησί της Βραΐλας

Το **Μεγάλο νησί της Βραΐλας** (*[[ρουμανικά]] : Insula Mare a Brăilei*) είναι νησί του ποταμού Δούναβη στην περιφέρεια της Βραΐλας της Ρουμανίας. Έχει κατά μέσο όρο μήκος 60 χλμ. και πλάτος 20 χλμ, με συνολική έκταση 710 τετραγωνικά χλμ. Οι δύο κλάδοι του ποταμού που χωρίζουν το νησί από την ηπειρωτική χώρα είναι οι Ματσίν και ο Κρεμενέα.

Τα 681,3 τετραγωνικά χλμ (94,6% της έκτασης του νησιού) καταλαμβάνονται από γεωργική εδάφη των οποίων τα 70,84 τετραγωνικά χλμ αρδεύονται και προστατεύονται από φράγμα που έχει μήκος 23,5 χλμ. Στο νησί υπάρχουν δύο οικισμοί η Φρεκατσέι και η Μάρασου η οποία έχει περίπου 5.000 κατοίκους.

Αρχικά η περιοχή ήταν βάλτος μέχρις όταν το κομμουνιστικό καθεστώς το αποστράγγισε έχτισε φράγματα με καταναγκαστικής εργασίας των πολιτικών κρατουμένων και μετέτρεψε το έλος σε γεωργική περιοχή. Υπήρχαν πέντε «στρατόπεδα αναμόρφωσης» στο Γκραντίνα, Λούνκα, Σάλτσια, Στοϊενέστι και Στρίμπα Βέκε. Το έδαφος αποδείχθηκε γόνιμο και ανακηρύχθηκε ως «επιτυχία του κομμουνισμού στη Ρουμανία".

## Παραπομπές


## Αναφορές
* Ediție Specială, 26 July 2005 (part 1), (part 2)
* Jurnalul Național, 4 August 2005, Bărăganul dintre braţele Dunării

Κατηγορία:Νησιά της Ρουμανίας
Κατηγορία:Νησιά του Δούναβη
Πιτραζαβότσκ

thumb|250px|Λεωφόρος Καρλ Μαρξ
Το **Πιτραζαβότσκ** (γνωστό ότι οι ως **Πετροζαβόντσκ**, ρωσικά: Петрозаводск, φινλανδικά/καρελικά: *Petroskoi*) είναι πρωτεύουσα της Δημοκρατίας της Καρελίας. Σύμφωνα με την απογραφή του 2010, το Πιτραζαβότσκ έχει 261.987 κατοίκους. Η πόλη βρίσκεται στις δυτικές όχθες της λίμνης Ονέγκα, σε μήκος 27 χιλιομέτρων. Στη πόλη λειτουργεί αεροδρόμιο.

Αν και η περιοχή κατοικείται από τη προϊστορία, η σημερινή πόλη ιδρύθηκε το 1703 από το πρίγκηπα Αλεξάντρ Ντανίλοβιτς Μένσικοφ με το όνομα Πετρόφσκαγια Σλομποντά, εκ μέρος του Μεγάλου Πέτρου για να γίνει ένα εργοστάσιο σιδήρου για την κατασκευή κανονιών και αγκυρών για το Βαλτικό στόλο κατά τη διάρκεια του Μεγάλου Βορείου Πολέμου (1700–1721). Μέχρι το 1717 είχε γίνει ο μεγαλύτερος οικισμός στην Καρελία, με 3.500 κατοίκους, ξύλινο οχυρό και κλειστή (σκεπαστή) αγορά. Το πιο γνωστό αξιοθέατο της πόλης ήταν η ξύλινη εκκλησία των Αγίων Πέτρου και Παύλου, ξαναχτίστηκε το 1772 και ανακαινίστηκε το 1789. Η εκκλησία διατήρησε το αρχικό τέμπλο της μέχρι τις 30 Οκτωβρίου του 1924 οπότε και καταστράφηκε από πυρκαγιά. Το εργοστάσιο έκλεισε το 1734 και επαναλειτούργησε πάλι το 1773 από την Αικατερίνη Β΄ για την κατασκευή κανονιών για τον Ρωσοτουρκικό πόλεμο (1768-1774). Το εργοστάσιο εκσυγχρονίστηκε και επεκτάθηκε υπό την επίβλεψη του Καρόλου Γκασκουάν το 1787-1796. Το 1777 έλαβε το καθεστώς πόλης και πήρε το σημερινό του όνομα ενώ το 1784 αντικατέστησε το Ολόνετς ως πρωτεύουσα της περιοχής. Από το 1941 μέχρι το 1944 η πόλη βρισκόταν υπό την κατοχή των Φινλανδών.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Δημοκρατίας της Καρελίας
Επαρχία Φιλιππούπολης

Η **Επαρχία Φιλιππούπολης** (Βουλγάρικα: Област Пловдив) είναι η δεύτερη σε πληθυσμό και η τέταρτη σε έκταση από τις είκοσι οκτώ επαρχίες της Βουλγαρίας. Η Φιλιππούπολη συνορεύει με την επαρχία Λόβετς στα βόρεια, στα βορειοδυτικά με την Σόφια, στα βορειοανατολικά με την Γκάμπροβο, στα νότια με την Σμόλιαν, στα νοτιοανατολικά με τις επαρχίες Κίρτζαλι και Χάσκοβο, δυτικά με την Πάζαρτζικ και ανατολικά με την Στάρα Ζαγόρα.

Η επαρχία της Φιλιππούπολης διαιρείται σε 88 δήμους με έκταση 5,972.9 τ.χλμ. και πληθυσμό 683,027 κατοίκους (Φεβρουάριος 2011). Η πρωτεύουσα και μεγαλύτερη πόλη είναι η Φιλιππούπολη, διοικητικό και βιομηχανικό κέντρο, από όπου πήρε και το όνομα της η επαρχία.  Άλλες σημαντικές πόλεις είναι η Στενήμαχος, το Κάρλοβο, το *Rakovski*, το *Parvomay*, το *Stamboliyski*, το *Sopot*, το *Krichim*, η *Hisarya* και το *Saedinenie*.

Το μεγαλύτερο μέρος του πληθυσμού της επαρχίας είναι Χριστιανοί Ορθόδοξοι (το 84.97%, το 2001). Επίσης υπάρχει και ένα μικρό ποσοστό Μουσουλμάνων (8.74%), Καθολικών (3.23%) και Προτεσταντών (0.55%).

Η γεωργία και η βιομηχανία είναι κύρια πηγή εισοδήματος της επαρχίας. Στον τομέα της γεωργίας οι κύριες καλλιέργειες είναι τα φρούτα (μήλα, δαμάσκηνα, αχλάδια, κεράσια), τα σταφύλια, τα πεπόνια και τα καρπούζια, τα λαχανικά (ντομάτες, πιπεριές, καρότα, λάχανο, πατάτες), το σιτάρι, το ρύζι, το κριθάρι και άλλα.

Η επαρχία έχει έξι πανεπιστήμια, και μια σειρά από κρατικά και ιδιωτικά κολέγια και τμήματα άλλων πανεπιστημίων τα οποία εδρεύουν στην Φιλιππούπολη. Μερικά απο αυτά είναι το Ιατρικό Πανεπιστήμιο της Φιλιππούπολης και το Πανεπιστήμιο της Φιλιππούπολης.

## Παραπομπές


## Εξωτερικοί σύνδεσμοι

*Επίσημη ιστοσελίδα

Κατηγορία:Επαρχίες της Βουλγαρίας
Τσικαλαριό Νάξου

Το **Τσικαλαριό** είναι ένα χωριό που απέχει 9 χιλιόμετρα από την Χώρα της Νάξου. Βρίσκεται μεταξύ Χαλκίου και Ποταμιάς. Το όνομα του προέρχεται από την αρχαία λέξη "τσικάλι" (τσικάλι, τσουκάλι) που σημαίνει "πήλινο σκεύος". To Τσικαλαριό μαζί με το Χείμαρρο αποτελούν τη Ζωοδόχος Πηγή Νάξου.

## Πληθυσμιακή εξέλιξη
Για τα έτη 1835 έως 1879 δεν έχουμε πληθυσμιακά στοιχεία για τον οικισμό λόγω του ότι απογράφεται μαζί με τον οικισμό *Χείμαρρο*. Το ίδιο ισχύει και για τα έτη από 1981 έως 2011 γιατί απογράφεται μαζί με τον *Χείμαρρο* ως *Ζωοδόχος Πηγή.*

## Διοικητικές μεταβολές
* Το 1835, ο οικισμός *Τσικαλαριο* μαζί με τον οικισμό *Κουτσοχεράδο* (σημερινό *Χείμαρρο*) έχει 182 κατοίκους (57 οικογένειες) και προσαρτάται στον νεοϊδρυθέντα *[[Δήμος Τραγαίας Νάξου|Δήμο Τραγαίας]]* της επαρχίας *Νάξου*, με έδρα τον οικισμό του Χαλκείου.
* Το 1889, στην απογραφή οι οικισμοί *Κουτσοχεράδο* και *Τσικαλαριό* αναγνωρίζονται σε ξεχωριστούς οικισμούς.
* Το 1912, ο *Δήμος Τραγαίας* καταργείται και δημιουργείται η *κοινότητα Χαλκείου*, όπου και προσαρτάται.
* Το 1981, στην απογραφή, καταργείται σαν «ανεξάρτητος» οικισμός και μαζί με τον οικισμό *Χείμαρρο* (πρώην *Κουτσοχεράδο*)  αποτελούν το χωριό *[[Ζωοδόχος Πηγή Νάξου|Ζωοδόχος Πηγή]]* που υπάγεται στην *κοινότητα του Χαλκείου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η *κοινότητα του Χαλκείου* καταργείται και ο οικισμός (ως *Ζωοδόχος Πηγή*) προσαρτάται στο νεοσύστατο δήμο ''Δρυμαλίας'' με έδρα *τον* οικισμό *Χάλκειο*.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός (ως *Ζωοδόχος Πηγή*) προσαρτάται στο νεοσύστατο Δήμο ''Νάξου & Μικρών Κυκλάδων''.

## Παραπομπές


## Πηγές
* Τσικαλαριό thisisnaxos.gr

Κατηγορία:Χωριά της περιφερειακής ενότητας Νάξου
Speak of the Devil

**Speak of the Devil** είναι ο τίτλος του ζωντανά ηχογραφημένου δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στις 26 και 27 Σεπτεμβρίου 1982 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 17 Δεκεμβρίου 2002 σε μορφή CD από την "Sony Music Distribution". Στην πατρίδα του τραγουδιστή, το άλμπουμ κυκλοφόρησε με τον τίτλο "*Talk of the Devil*".

Η ηχογράφηση πραγματοποιήθηκε στο "The Ritz" της Νέας Υόρκης και αυτό είναι το μοναδικό άλμπουμ του Osbourne με τον κιθαρίστα Μπραντ Γκίλις στη σύνθεση του συγκροτήματος του. Ο Γκίλις αντικατέστησε τον αποθανόντα Ράντι Ρόουντς για μία περιοδεία, όπου το συγκρότημα έπαιζε τραγούδια από τα πρώτα δύο άλμπουμ του, όπως και από τους δίσκους που είχε ηχογραφήσει ο Osbourne με τους Black Sabbath κατά τη δεκαετία του '70. Παρ' όλα αυτά, η συγκεκριμένη ηχογράφηση περιλαμβάνει μόνο τραγούδια από την εποχή του Osbourne με τους Black Sabbath.

Μετά το τέλος της περιοδείας, το συγκρότημα επέστρεψε ο μπασίστας Μπομπ Ντέισλι και την κιθάρα ανέλαβε ο Τζέικ Λι για το δίσκο "*[[Bark at the Moon]]*".

Το "*Speak of the Devil*" σκαρφάλωσε στο # 14 των αμερικάνικων τσαρτ και έγινε πλατινένιο.

## Τραγούδια
1. **Symptom of the Universe** *(Osbourne, Iommi, Butler, Ward)* - 5:41
2. **Snowblind** *(Osbourne, Iommi, Butler, Ward)* - 4:56
3. **Black Sabbath** *(Osbourne, Iommi, Butler, Ward)* - 6:04
4. **Fairies Wear Boots** *(Osbourne, Iommi, Butler, Ward)* - 6:33
5. **War Pigs** *(Osbourne, Iommi, Butler, Ward)* - 8:35
6. **The Wizard** *(Osbourne, Iommi, Butler, Ward)* - 4:43
7. **N.I.B.** *(Osbourne, Iommi, Butler, Ward)* - 5:35
8. **Sweet Leaf** *(Osbourne, Iommi, Butler, Ward)* - 5:55
9. **Never Say Die** *(Osbourne, Iommi, Butler, Ward)* - 4:18
10. **Sabbath Bloody Sabbath** *(Osbourne, Iommi, Butler, Ward)* - 5:34
11. **Iron Man / Children of the Grave** *(Osbourne, Iommi, Butler, Ward)* - 9:12
12. **Paranoid** *(Osbourne, Iommi, Butler, Ward)* - 3:10

## Θέσεις τσαρτ
***Speak of the Devil*** *(άλμπουμ)*

***Επίσημη κυκλοφορία: [[27 Νοεμβρίου]] [[1982]]***

## Βραβεία
***Speak of the Devil*** *(άλμπουμ)*
Ηνωμένες Πολιτείες (*RIAA Certification*): Πλατινένιος
Καναδάς (*CRIA Certification*): Πλατινένιος
Ηνωμένο Βασίλειο (*BPI Certification*): Ασημένιος

## Τα μέλη του συγκροτήματος
Το **Speak of the Devil** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **Μπραντ Γκίλις** - *κιθάρα*
* **[[Ρούντι Σάρζο]]** - *μπάσο*
* **[[Τόμι Όλντριτζ]]** - *τύμπανα*

## Παραπομπές


## Πηγές
* Diary of a Madman - Ozzy Osbourne | Songs, Reviews, Credits, Awards | AllMusic
* Ozzy Osbourne - Speak of the Devil | Sputnikmusic
* Ozzy Osbourne - Speak of the Devil - Reviews - Encyclopaedia Metallum
* Tours from the Crypt: Ozzy Osbourne, 'Speak of the Devil' | PopMatters

Κατηγορία:Άλμπουμ του 1982
Κατηγορία:Live άλμπουμ του Ozzy Osbourne
Λίμνη Ονέγκα

Η **λίμνη Ονέγκα** (ρωσικά: Оне́жское о́зеро, φινλανδικά: *Ääninen* ή *Äänisjärvi*) είναι λίμνη στο βορειοδυτικό τμήμα της ευρωπαϊκής Ρωσίας, στη περιοχή της Δημοκρατίας της Καρελίας, στην Περιφέρεια Λένινγκραντ και στην Περιφέρεια Βόλογκντα. Είναι η δεύτερη μεγαλύτερη λίμνη της Ευρώπης, μετά τη Λάντογκα. Στις όχθες της είναι κτισμένη η πόλη Πετροζαβόντσκ, πρωτεύουσα της Καρελίας. Η λίμνη διαθέτει περίπου 1.650 νησιά, ανάμεσα στα οποία βρίσκεται το Κίζι, το οποίο διαθέτει ένα σύμπλεγμα 89 εκκλησιών που χρονολογούνται από τον 15ο έως τον 20ο αιώνα και έχει ανακηρυχθεί Μνημείο Παγκόσμιας Κληρονομιάς από την UNESCO. Η λίμνη παγώνει έξι μήνες το χρόνο.

Κατηγορία:Λίμνες της Ρωσίας
Ελένη Προσαλέντη

Η **Ελένη Προσαλέντη** (1870-1911) ήταν Ελληνίδα
ζωγράφος.

## Βιογραφία
thumb|right|250px|Κωνσταντίνος Μαυρομιχάλης: Εθνικό Ιστορικό Μουσείο της Αθήνας
Η Ελένη Προσαλέντη ήταν γόνος μεγάλης κερκυραϊκής οικογένειας ζωγράφων. Παππούς της ήταν ο γλύπτης και ζωγράφος Παύλος Προσαλέντης (1784-1837) και πατέρας ο ζωγράφος Σπυρίδωνας Προσαλέντης (1830-1895). Ζωγράφοι ήταν και τα αδέρφια της Παύλος Προσαλέντης (1857-1894), Όλγα Προσαλέντη (1870-1930) και Αιμίλιος Προσαλέντης (1896-1926). Ωστόσο υπάρχει μια ασάφεια ως προς το έτος και τον τόπο γέννησης της (Αθήνα ή Κέρκυρα, μεταξύ του 1870 και του 1874). Μαθήματα ζωγραφικής πήρε από τον πατέρα της. Ασχολήθηκε κυρίως με την προσωπογραφία και την αγιογραφία. Τα πιο γνωστα έργα της: οι προσωπογραφίες του Κυριακούλη Μαυρομιχάλη, του Τιμολέοντα Αργυρόπουλου του μητροπολίτη Σωκράτη.  

## Αναφόρες


Κατηγορία:Έλληνες ζωγράφοι του 19ου αιώνα
Κατηγορία:Ελληνίδες ζωγράφοι
Κατηγορία:Οικογένεια Προσαλέντη
Διοικητική διαίρεση της Ηγεμονίας της Σερβίας

Η πρώτη Διοικητική διαίρεση της Ηγεμονίας της Σερβίας άρχισε να υλοποιείται σταδιακά αμέσως μετά το σχηματισμό της Ηγεμονίας της Σερβίας το 1815. Παρόλο που το πριγκιπάτο ήταν μέρος της Οθωμανικής Αυτοκρατορίας η διοικητική διαίρεση των Βιλαετιών ήταν παρούσα στις άλλες περιοχές της Οθωμανικής Αυτοκρατορίας αλλά όχι στη Σερβία. Μετά το τέλος της Δεύτερης σερβικής εξέγερσης ο ηγεμόνας Μίλος Ομπρένοβιτς επέλεξε να κάνει νέα διοικητική διαίρεση με σκοπό τη δημιουργία και την ενίσχυση της σερβικής κρατικής υπόστασης. Η περίοδος από το 1815 μέχρι το 1833 σημαδεύτηκε από τη δημιουργία των αρχών της Ηγεμονίας της Σερβίας στα χωριά, στους νομούς και τις περιφέρειες, των οποίων οι αρμοδιότητες αυξάνονται βαθμιαία.

## Διοικητική διαίρεση της Ηγεμονίας της Σερβίας 1819 - 1833
Η πρώτη διοικητική διαίρεση ορίστηκε το 1819. Χωρίστηκε σε 12 νεχαγιέ, 45 Κνεζίνα, 1.396 χωριά και πόλεις, 53.137 κατοικίες, 60,468 παντρεμένα άτομα και 119.854 φορολογούμενους πολίτες.

## Διοικητική διαίρεση της Ηγεμονίας της Σερβίας 1834 - 1836
Το 1834 το σύνολο του εδάφους της Ηγεμονίας της Σερβίας χωρίστηκε σε 5 "σερντάστβο" καταργώντας τα "ναχαγιέ" που είχαν ρίζες στην Οθωμανική Αυτοκρατορία. Δύμφωνα με τις διατάξεις της Συνθήκης του Άκερμαν απέκτησε 6 νεχαγιέ από την Οθωμανική Αυτοκρατορία που οι Τούρκοι κατέλαβαν μετά την κατάλυση της πρώτης σερβικής εξέγερσης, αυτά ήταν τα : Ναχαγιέ Κράινα, Ναχαγιέ Τσέρνα Ρέκα, Ναχαγιέ Παρασίν, Ναχαγιέ Κρούσεβατς, Ναχαγιέ Στάρι Βλαχ, Ναχαγιέ Ζαντάρ και Ναχαγιέ Ρατζεβίνα.

* Σερντάρστβο Ράσκα
* Σερντάρστβο Ρασίνσκι
* Σερντάρστβο Ποντουνάβσκο
* Σερντάρστβο Ματσβάνσκα
* Σερντάρστβο Τιμότσκο

## Διοικητική διαίρεση της Ηγεμονίας της Σερβίας μετά το 1836
Με απόφαση της Σερβικής Εθνοσυνέλευσης ψηφίστηκε το 1836 το νέο σύνταγμα και η νέα διοικητική διαίρεση. Η Ηγεμονία της Σερβίαε διαιρείται σε 17 περιοχές. η οργάνωση αυτή παρέμεινε σε ισχύ μέχρι την ανεξαρτησία της Σερβίας και την ίδρυση του Βασιλείου της Σερβίας το 1882.

* Οκρούγκ Αλεξινάτσκι
* Οκρούγκ Βελιγραδίου
* Οκρούγκ Βάλιεβο
* Οκρούγκ Γιακόντινα 
* Οκρούγκ Κνιέζεβατς
* Οκρούγκ Κραγκούγιεβατς 
* Οκρούγκ Κράινα
* Οκρούγκ Κρούσεβατς
* Παραδουνάβια Οκρούγκ
* Οκρούγκ Ποζάρεβατς
* Οκρούγκ Ρούντνικ
* Οκρούγκ Σμεντέρεβο 
* Οκρούγκ Τσούπρια
* Οκρούγκ Ούζιτσε
* Οκρούγκ Κρνορέτσκι
* Οκρούγκ Τσατσάκ
* Οκρούγκ Σάμπατς

## Διοικητική διαίρεση της Ηγεμονίας της Σερβίας μετά το Συνέδριο του Βερολίνου το 1878
Η Σερβία μετά το Συνέδριο του Βερολίνου το 1878 διευρύνθηκε με νέες περιοχές. Με τον νόμο της 14ης Μαίου δημιουργήθηκαν 6 νέες διοικητικές περιοχές (Οκρούγκ), και 21 κομητείες (Σρεζ). Αυτές ήταν :

* Οκρούγκ Βράνιε
* Οκρούγκ Πίροτ
* Οκρούγκ Κουρσουμλίσκα
* Οκρούγκ Δυτική
* Οκρούγκ Λέσκοβατς
* Οκρούγκ Κούλσκα

Το 1879 νέα διοικητική μεταρρύθμιση στις απελευθερωμένες περιοχές δημιουργούνται νέες διοικητικές περιοχές και κατάργηση άλλων.

* Οκρούγκ Τοπλίτσκι

## Δείτε
* Διοικητική διαίρεση της Δημοκρατίας της Σερβίας
* Διοικητική διαίρεση του Βασιλείου της Σερβίας

## Παραπομπές


## Πηγές
* збирка Мите Петровића, *Народна Библиотека*

*
Επίπεδο μεταφοράς

Το **επίπεδο μεταφοράς** () είναι το τέταρτο επίπεδο του μοντέλου αναφοράς OSI. Είναι το χαμηλότερο επίπεδο που παρέχει απ' άκρη σ' άκρη επικοινωνία. Ελέγχει την παραλαβή και παράδοση μηνυμάτων στους δύο ακραίους κόμβους. Αυτό το επίπεδο μπορεί να χωρίσει τα μηνύματα σε μικρότερα πακέτα. Όταν η εφαρμογή το απαιτεί, το επίπεδο διακίνησης χρησιμοποιεί επιβεβαιώσεις για να επαληθεύσει ότι τα πακέτα παρεδόθησαν σωστά στον προορισμό τους. Επίσης, το επίπεδο μεταφοράς ελέγχει το ρυθμό με τον οποίο στέλνονται πακέτα στον προορισμό τους. Επιπλέον, όλα αυτά πρέπει να γίνονται αποδοτικά και με τέτοιο τρόπο, ώστε να απομονώνονται τα ανώτερα επίπεδα από τις αναπόφευκτες αλλαγές στην τεχνολογία του υλικού. Υπό κανονικές συνθήκες, το επίπεδο μεταφοράς δημιουργεί μια ξεχωριστή σύνδεση δικτύου για κάθε σύνδεση μεταφοράς που απαιτείται από το «επίπεδο συνόδου». Ωστόσο, αν η σύνδεση μεταφοράς απαιτεί υψηλή διέλευση, το επίπεδο μεταφοράς μπορεί να δημιουργήσει πολλαπλές συνδέσεις δικτύου, κατανέμοντας τα δεδομένα σ' αυτές ώστε να βελτιώσει τη διέλευση. Το επίπεδο μεταφοράς καθορίζει επίσης τον τύπο υπηρεσίας που θα προσφέρει στο επίπεδο συνόδου και, τελικά, στους χρήστες του δικτύου.

## Βιβλιογραφία
* Δίκτυα Υπολογιστών (2000). Tanenbaum A.S. (μτφρ. Β. Στυλιανάκης), Παπασωτηρίου, Αθήνα.
* Δίκτυα Επικοινωνιών (1997). Walrand J. 1997 (μτφρ. Μ. Αναγνώστου), Παπασωτηρίου, Αθήνα.

Κατηγορία:Δίκτυα υπολογιστών
Άνω Κουρτέσι Ηλείας

To **Άνω Κουρτέσι** είναι οικισμός του νομού Ηλείας. Βρίσκεται στο βόρειο τμήμα του νομού. Ανήκει από το 2010 κ.εξ. διοικητικά στο Δήμο Ανδραβίδας-Κυλλήνης.

## Ιστορία
Το προηγούμενο όνομα του χωριού ήταν **Μάζι**. Το χωριό πρωτοσχηματίζεται στις αρχές του 15ου αιώνα. Αναφέρεται το 1461/1462 σε οθωμανικό τιμαριώτικο κατάστιχο να κατοικείται από αλβανόφωνους.

Ο οικισμός απείχε δύο ώρες δρόμο στα 1885 από τη Μανωλάδα, την έδρα του τότε Δήμου Βουπρασίων.

Την 20/04/1835 το Μάζι προσαρτάται στον τότε Δήμο Καλοτυχίας. Με το ΦΕΚ 5Α της 08/03/1841 αποσπάται από το Δήμο Καλοτυχίας και προσαρτάται στο Δήμο Βουπρασίων, ενώ με το ΦΕΚ 256Α της 28/08/1912 αποσπάται από το Δήμο Βουπρασίων και προσαρτάται στην κοινότητα Ζόγκας. Με το ΦΕΚ 258Α της 13/10/1924 αποσπάται από την κοινότητα Ζόγκας και ορίζεται έδρα της κοινότητας Μαζίου. Την 08/08/1928 με το ΦΕΚ 156Α μετονομάζεται σε Κουρτέσι. Με το ΦΕΚ 276Α της 23/09/1977 ξαναλλάζει όνομα και ονομάζεται πλέον **Άνω Κουρτέσι**. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση «Καποδίστριας», προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης «Καλλικράτης».

## Δημογραφικά στοιχεία
Η εξέλιξη του μόνιμου πληθυσμού του οικισμού μέχρι τον 21ο αιώνα είναι η εξής:

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)

## Βιβλιογραφία
* Λεωνίδας Φ. Καλλιβρετάκης, "Νέα Πικέρνη Δήμου Βουπρασίων: το χρονικό ενός οικισμού της Πελοποννήσου τον 19ο αιώνα (και η περιπέτεια ενός πληθυσμού)" στον τόμο *Πληθυσμοί και οικισμοί του ελληνικού χώρου. Ιστορικά μελετήματα*, σειρά *Τετράδια Εργασίας*, αρ. 18, Αθήνα, ΙΝΕ/ΕΙΕ, 2003, σελ. 221-242 (ιδίως σελ. 230-231)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Κουρτεσίου Ηλείας, , eetaa.gr. Ανακτήθηκε: 17/02/2014.

Κατηγορία:Χωριά της περιφερειακής ενότητας Ηλείας
Κατηγορία:Δήμος Βουπρασίας
Κατηγορία:Δήμος Ανδραβίδας - Κυλλήνης
Αναλογία

Η λέξη  **αναλογία** μπορεί να αναφέρεται:
 

*Αναλογία (μαθηματικά)
*Αναλογία (βιολογία)
Επίπεδο εφαρμογής

Το **επίπεδο εφαρμογής (application layer)** περιλαμβάνει μια ποικιλία πρωτοκόλλων που απαιτούνται συχνά. Για παράδειγμα, υπάρχουν εκατοντάδες ασύμβατων τύπων τερματικών σ΄ όλο τον κόσμο. Σκεφθείτε το αδιέξοδο που προκύπτει, όταν ένας συντάκτης κειμένου πλήρους οθόνης (full screen editor) πρόκειται να χρησιμοποιηθεί σ΄ ένα δίκτυο με πολλούς διαφορετικούς τύπους τερματικών, ο καθένας από τους οποίους χρησιμοποιεί διαφορετική διάταξη οθόνης, διαφορετικές ακολουθίες διαφυγής(escape seguenses) για την εισαγωγή ή τη διαγραφή κειμένου, την κίνηση του δρομέα (cursor), κ.λ.π.
Ένας τρόπος επίλυσης του προβλήματος αυτού είναι ο καθαρισμός ενός γενικού δικτυακού νοητού τερματικού (network virtual terminal) για τη συνεργασία με το οποίο μπορούν να γραφούν συντάκτες κειμένου και άλλα προγράμματα. Για τον χειρισμό κάθε συγκεκριμένου τύπου τερματικού, πρέπει να γραφεί ένα τμήμα λογισμικού, που θα αντιστοιχίζει τις λειτουργίες του δικτυακού νοητού τερματικού με τις λειτουργίες του πραγματικού τερματικού. Για παράδειγμα, όταν ο συντάκτης κειμένου μετακινεί τον δρομέα του νοητού τερματικού στην αριστερή άνω γωνία της οθόνης, το λογισμικό αυτό πρέπει να δίνει την κατάλληλη ακολουθία εντολών στο πραγματικό τερματικό ώστε το τελευταίο να μετακινεί επίσης τον δρομέα του στο ίδιο σημείο. Όλο το λογισμικό του νοητού τερματικού βρίσκεται στο στρώμα εφαρμογής.
Μια άλλη λειτουργία του επιπέδου εφαρμογής είναι η μεταφορά αρχείων. Διαφορετικά συστήματα αρχείων χρησιμοποιούν διαφορετικές συμβάσεις ονοματοδότησης, διαφορετικούς τρόπους αναπαράστασης των γραμμών του κειμένου,κ.ο.κ. Η μεταφορά ενός αρχείου μεταξύ δύο διαφορετικών συστημάτων απαιτεί την επίλυση αυτών και άλλων ασυμβατοτήτων. Η δουλειά αυτή ανήκει στο επίπεδο εφαρμογής, όπως επίσης στο ίδιο επίπεδο ανήκουν και το ηλεκτρονικό ταχυδρομείο, η εκτέλεση προγραμμάτων από απόσταση, η αναζήτηση σε καταλόγους και διάφορες άλλες διευκολύνσεις, γενικού ή ειδικού σκοπού.
 
## Βιβλιογραφία

 * Δίκτυα Υπολογιστών (2000). Tanenbaum A.S. (μτφρ. Β. Στυλιανάκης), Παπασωτηρίου, Αθήνα.
 * Δίκτυα Επικοινωνιών (1997). Walrand J. 1997 (μτφρ. Μ. Αναγνώστου), Παπασωτηρίου, Αθήνα.
 * Τεχνολογία Δικτύων Επικοινωνιών (2007). Αρβανίτης, Κ., Κολυβάς, & Ούτσιος, Σ., ΟΕΔΒ, Αθήνα.

Κατηγορία:Δίκτυα υπολογιστών
Ναχαγιέ Σοκόλσκα

Το **Ναχαγιέ Σοκόλσκα** (*[[σερβικά]]: Соколска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με τη διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν το Σόκο και εδαφικά βασίστηκε πάνω στο Οθωμανικό νεχαγιέ Σοκόλσκα που είχε διαφορετική σύσταση.

Βρισκόταν στη Δυτική Σερβία στη λεκάνη απορροής του ποταμού Ντρίνα. Διοικητικά χωριζόταν σε δύο Κνεζίνες, την *Μπουκοβάτσα* και τη *Ρατσάνσκι*, επίσης είχε και 46 χωριά. Ο πληθυσμός της ήταν μεικτός Σέρβοι και μουσουλμάνοι, Τούρκοι. Από το 1830 ο μουσουλμανικός πληθυσμός της περιοχής μετανάστευσε κυρίως στη Βοσνία. Οι μουσουλμάνοι ήταν τεχνίτες, έμποροι και τιμαριώτες, οι Σέρβοι ήταν κυρίως αγρότες και κτηνοτρόφοι ενώ πλήρωναν και φόρους.

Διοικητής του Ναχαγιέ ήταν ένας "Κνεζ" ή "Μουσελίμης", μέχρι το 1829 διοριζόταν και δικαστικός υπάλληλος που έγραφε τα επίσημα έγγραφα στην τουρκική γλώσσα.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Σοκολσκα
Κατηγορία:Οθωμανική διοικητική διαίρεση της Σερβίας
Βάθος

Η λέξη **Βάθος** μπορεί να αναφέρεται:

*Βάθος ορίζοντα
*Βάθος πεδίου
*Χρωματικό βάθος
*Σε μία από τις τρεις διαστάσεις.
Γιάννης Παπαντωνίου

Ο **Γιάννης Παπαντωνίου** ήταν Έλληνας διεθνής ποδοσφαιριστής (9 Μαρτίου 1928 – 8 Ιανουαρίου 2015), ο οποίος αγωνιζόταν ως μέσος. Ο αδερφός του Αντώνης υπήρξε επίσης διεθνής ποδοσφαιριστής.

## Καριέρα
### Σε συλλογικό επίπεδο
Ξεκίνησε το ποδόσφαιρο από το ανεξάρτητο σωματείο Νίκη Αμπελοκήπων στην ηλικία των 15 ετών και ύστερα από 2 χρόνια, το 1945, αποκτήθηκε από τον Παναθηναϊκό. Με τη φανέλα του Παναθηναϊκού αγωνίστηκε μέχρι και το 1958, κατακτώντας δύο φορές το Πρωτάθλημα Ελλάδας (1948-49, 1952-53) και επτά φορές αυτόν του Πρωταθλητή Αθηνών (1948-1949, 1951-1957). Συμπαίκτες του την εποχή εκείνη υπήρξαν, μεταξύ άλλων, οι Κώστας Λινοξυλάκης, Βαγγέλης Πανάκης και Λάκης Πετρόπουλος.

### Στην Εθνική Ελλάδας
Με την Ελλάδα αγωνίστηκε συνολικά 15 φορές, την περίοδο μεταξύ 1948-1956. Το ντεμπούτο του πραγματοποιήθηκε στις 23 Απριλίου 1948, στον εντός έδρας φιλικό αγώνα εναντίον της Τουρκίας, υπό τις οδηγίες του Κώστα Νεγρεπόντη.

## Παραπομπές


## Πηγές
* epo.gr
* "Γκολ 2000 - Ένας αιώνας ποδόσφαιρο" (Ανδρέας Μπόμης 2000)
* "Αυτή είναι η ιστορία της Εθνικής Ελλάδας" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Π.Α.Σ. Γιάννινα